Informácia  
o príprave   11.  zasadnutia Medzivládnej komisie pre  hospodársku a vedecko-technickú spoluprácu medzi Slovenskou republikou a  Ruskou  federáciou

Organizačnú prípravu slovenskej časti, ako aj samotného 11. zasadnutia Medzivládnej komisie pre  hospodársku a vedecko-technickú spoluprácu medzi Slovenskou republikou a  Ruskou  federáciou, zabezpečuje  Ministerstvo  hospodárstva  SR.
Rokovanie  11. zasadnutia MVK sa plánuje uskutočniť v priestoroch Účelového zariadenia Úradu vlády SR Hotela Bôrik v Bratislave v dňoch  20. -  21. februára 2006.  
V pracovných skupinách, do ktorých budú okrem členov komisie zaradení aj experti z jednotlivých rezortov, organizácií a  významných podnikateľských subjektov, budú  prerokované otázky  obojstranného záujmu.  Počas rokovania v  pracovných skupinách sa vytvára široký priestor pre  expertov - zástupcov  podnikateľských subjektov prerokovať  aj ďalšie otázky dvojstrannej hospodárskej a vedecko-technickej spolupráce.
Podľa časových možností členovia  ruskej časti Medzivládnej  komisie uskutočnia stretnutia so zástupcami slovenskej časti MVK a  zástupcami významných slovenských podnikov a organizácií, ktorí budú účastní na  zasadnutí MVK.
Ruská strana prejavila záujem o uskutočnenie  protokolárneho  prijatia predsedu ruskej  časti Medzivládnej  komisie  a  ministra  vlády  Ruskej  federácie  S.J. Naryškina s prezidentom Slovenskej republiky   a  s  predsedom  vlády  Slovenskej   republiky.
	Pri prerokúvaní jednotlivých bodov programu rokovania 11. zasadnutia MVK  predseda  slovenskej  časti  MVK a minister hospodárstva SR  bude presadzovať  nasledovné záujmy a ciele Slovenskej republiky:

1.	Príprava Dohody o ochrane  a podpore investícií medzi vládou SR a vládou RF
2.	Dodávky ropy a plynu z RF do SR
3.	Riešenie problematiky zadĺženosti
4.	Dostavba Cyklotrónového centra SR
5.	Dostavba Medzinárodného laserového centra SR
6.	Vyhodnotenie spolupráce na regionálnej úrovni
7.	Podpora investičnej činnosti
8.	Zvyšovanie vzájomného obchodného obratu, znižovanie negatívneho salda vzájomného obchodu
9.	Účasť slovenských stavebných spoločností na trhu v RF
10.	Zintenzívnenie spolupráce v oblasti školstva a kultúry

N Á V R H       P R O G R A M U      R O K O V A N I A

11. zasadnutia Medzivládnej komisie 
pre hospodársku a vedecko-technickú spoluprácu
medzi Slovenskou republikou a Ruskou federáciou

I.	          Príprava a podpis medzivládnych a medzirezortných dohôd 

II.	           Hospodárska a medziregionálna spolupráca

III.	Spolupráca v oblasti energetiky, priemyslu, vrátane vojensko-technickej spolupráce

IV.	Spolupráca v oblasti poľnohospodárstva 

V.	           Spolupráca v oblasti dopravy 

VI.	Spolupráca v oblasti financií  

VII.	Spolupráca v oblasti stavebníctva

VIII.	Spolupráca v oblasti cestovného ruchu 

IX.	Spolupráca v oblasti štandardizácie a metrológie  

X.	            Spolupráca v oblasti školstva, vedy  a kultúry

XI.	Organizačné otázky v činnosti Medzivládnej komisie

ZLOŽENIE
slovenskej časti Medzivládnej komisie pre hospodársku a vedecko-technickú spoluprácu 
medzi Slovenskou republikou a Ruskou federáciou
na   11. zasadnutie MVK konané v Bratislave v  dňoch  20. - 21. februára 2006
v zmysle uznesenia vlády SR č. 35/1999

1.	Jirko Malchárek	predseda slovenskej časti MVK 
podpredseda vlády a minister hospodárstva  SR	
2.	 László Pomothy	podpredseda slovenskej časti MVK 
štátny tajomník  MH SR	
3.	 Tomáš Magyarics	tajomník slovenskej časti MVK 
hlavný štátny radca odboru medzinárodného obchodu  a vnútorného trhu MH SR	
členovia komisie	
4.	Magdaléna Vášáryová	štátna tajomníčka MZV SR	
5.	Vladimil Podstránsky	štátny tajomník MF SR	
6.	Martin Fedor	štátny tajomník MO SR	
7.	Timotej Miština	štátny tajomník MPô SR	
8.	Štefan Kužma	štátny tajomník MVRR SR	
9.	Ágnes Biró	štátna tajomníčka MK SR	
10.	Ján Kotuľa	štátny tajomník MDPT SR	
11.	László Szigeti	štátny tajomník MŠ SR	
12.	Martin Pado	štátny tajomník MV SR	
13.	Augustín Čisár 	mimoriadny a splnomocnený veľvyslanec SR v RF	
14.	Arpád Gonda	predseda ÚNMS SR	
15.	Jozef Horváth
	vymenovaný na zastupovanie generálneho riaditeľa sekcie obchodu a cestovného ruchu  MH SR	
16.	Vladislav  Oros	vymenovaný na zastupovanie riaditeľa odboru medzinárodného obchodu a vnútorného trhu                                                                                      	
17.	Ján Nemčík	vedúci pracoviska MH SR v Moskve	

ZLOŽENIE
ruskej časti Medzivládnej komisie pre hospodársku a vedecko-technickú spoluprácu 
medzi Slovenskou republikou a Ruskou federáciou
na   11. zasadnutie MVK konané v Bratislave v  dňoch  20. - 21. februára 2006

1.	Naryškin Sergej Jevgenijevič  	predseda ruskej časti MVK 
vedúci úradu vlády RF a minister vlády RF	
2.	Danilova Elena Vladimirovna	podpredseda ruskej časti MVK 
riaditeľka sekcie zahranično-ekonomických vzťahov Ministerstva hospodárskeho rozvoja a obchodu Ruskej Federácie	
3.	Mazilov Alexander Vladimirovič	tajomník ruskej časti MVK 
Zástupca vedúceho oddelenia Európskych krajín Sekcie zahranično-ekonomických vzťahov Ministerstva hospodárskeho rozvoja a obchodu Ruskej Federácie	
členovia komisie	
4.	Udaľcov Alexander Ivanovič	mimoriadny a splnomocnený veľvyslanec Ruskej Federácie v Slovenskej republike 	
5.	Kozlov Alexander Petrovič	Námestník ministra poľnohospodárstva Ruskej Federácie 	
6.	Savinskij Alexej Vladimirovič	 Poradca Sekcie medzinárodnej spolupráce Vlády Ruskej Federácie	
7.	Denisov Alexander Vladimirovič	 Prvý zástupca riaditeľa Federálnej služby pre vojensko-technickú spoluprácu	
8.	Storčak Sergej Anatolievič   	 Riaditeľ Sekcie medzinárodných finančných vzťahov štátneho dlhu a štátnych finančných aktív Ministerstva financií Ruskej Federácie	
9.	Derbin Nikolaj Nikolajevič	 Vedúci oddelenia Slovenska a Česka Tretej európskej sekcie Ministerstva zahraničných vecí Ruskej federácie	
10.	Sarišvili Grigorij Naskidovič	 Obchodný  zástupca Ruskej federácie v Slovenskej republike	
11.	Sorokin Nikolaj Timofejevič	 Zástupca riaditeľa Sekcie priemyslu Ministerstva priemyslu a energetiky Ruskej federácie	
12.	Saryčov Gennadij Alexandrovič	 Vedúci oddelenia prognóz a priorít rozvoja vedy a inovácií Ministerstva vzdelávania a vedy Ruskej Federácie	
13.	Pilipčenko Gennadij Petrovič	 Zástupca vedúceho Úradu pre rozvoj vnútornej turistiky a štátnych projektov Federálnej agentúry pre turistiku	
14.	Kosov Nikolaj Nikolajevič	Prvý zástupca predsedu Vnešekonombanky	
15.	Samyličov Nikolaj Sergejevič	Vedúci Správy vonkajších vzťahov a zahraničných zastúpení OAO Vneštorgbank	
16.	Nefjodov Gennadij Fjodorovič	Poradca Prezidenta ZAO Atomstrojexport	
17.	Popov Roman Jakubovič	Predseda  predstavenstva Prvej česko-ruskej banky	

      MMINISTERSTVO   HOSPODÁRSTVA
B.	       SLOVENSKEJ    REPUBLIKY 
          sekcia obchodu a cestovného ruchu
        odbor medzinárodného obchodu a vnútorného trhu

Vyhodnotenie plnenia úloh 10. zasadnutia  Medzivládnej komisie pre obchodno-hospodársku, vedecko-technickú a kultúrnu spoluprácu medzi SR a RF konaného  8.-9. apríla 2002 v Moskve ( uznesenie č. 735  z 3. júla 2002)

Stav k  31. decembru  2005 
  
číslo
úlohy	skrátené znenie	stav  plnenia	
B.1.	V spolupráci s ruskou stranou pripraviť návrh zmluvného dokumentu, ktorým sa určí objem vysporiadania zadlženosti Ruskej federácie voči Slovenskej republike v roku 2003 
         
T: do 30. novembra  2002 

Z: ministrovi financií	Úloha splnená.
Príslušné memorandum bolo podpísané.	
B.2.	V spolupráci s ruskou stranou pripraviť na podpísanie Dohodu medzi vládou Slovenskej republiky a vládou Ruskej federácie o zabezpečení obojstranných záujmov pri využívaní a rozdelení práv na výsledky duševnej činnosti vrátane práva na produkciu dvojitého určenia

T: do 31. marca 2003

Z: minister hospodárstva	Úloha sa plní. 
Dohoda bola schválená uznesením vlády SR č. 1062  zo 7. novembra 2001. Na 3. zasadaní pracovnej skupiny v novembri 2002 sa prijal na podnet zástupcu ministra priemyslu, vedy a výskumu RF návrh na prepracovanie dohody v dôsledku zmien kompetenčného zákona v RF, kde Ministerstvu priemyslu, vedy a výskumu bola odobratá kompetencia rokovať o podpise dohody ak obsahuje aj režim práv na výsledky duševnej činnosti dvojakého použitia. Z toho dôvodu v januári 2003 Ministerstvo priemyslu, vedy a výskumu RF zaslalo upravené znenie dohody.Vláda SR dňa 14.júla 2004 schválila uznesením č. 720 návrh "Dohody medzi vládou SR a vládou RF o zabezpečení vzájomných záujmov pri využívaní a rozdelení práv k výsledkom duševnej činnosti". 
Podpisový akt predmetnej dohody sa plánuje na 11. zasadnutí Medzivládnej komisie, ktorá by mala byť vo februári 2006 v Slovenskej republike.
Po podpísaní dohody oboma zmluvnými stranami, vládou SR a vládou RF, bude požiadaný minister zahraničných vecí SR o zabezpečenie vyhlásenia dohody v Zbierke zákonov SR.	
B.3.	V spolupráci s ruskou stranou pripraviť na podpísanie Dohodu medzi vládou Slovenskej  republiky  a  vládou  Ruskej  federácie  o  ukončení  výroby zbraní, vojenskej techniky a náhradných dielov v Slovenskej republike, podľa licencií bývalého ZSSR 

T: do 30. novembra 2002 

Z: minister hospodárstva	Úloha sa plní.
Po dvojstranných rokovaniach začiatkom roku 2002 predložila ruská strana návrh uvedenej dohody, ktorá bola potom obojstranne viackrát pripomienkovaná, ale bez dosiahnutia zhody. Slovenská strana požadovala možnosť pokračovať vo výrobe náhradných dielov a modernizácii systémov pre vlastné potreby ozbrojených síl SR, s čím ruská strana nesúhlasila. Koncom roku 2004 za SR zúčastnené strany MH SR, MO SR a ZOP SR pripravili protinávrh dohody, ktorý bol postúpený ruskej strane. Až v závere roka 2005 ruská strana poslala svoj nový návrh s tým, aby tento bol predmetom rokovania odborníkov oboch strán a  následne potom na úrovni MVK vo februári 2006.
 	
B.4.	Pokračovať v príprave návrhu multilaterálnej medzivládnej dohody (Ruská federácia, Bielorusko, Maďarsko, Slovenská republika, Ukrajina a Chorvátsko) o integrácii ropovodov Družba a Adria 

T:trvale s polročným hodnotením

Z: minister hospodárstva	Úloha splnená.
Dohoda podpísaná 16.12.2002

B.5.	Poskytovať všestrannú podporu pri realizácii projektu prepojenia plynovodu Kobryn – Veľké Kapušany s existujúcim tranzitným plynovodom cez územie Slovenskej republiky a pri rozpracovaní právnych, technických, komerčných a finančných podmienok

T:trvale s polročným hodnotením

Z: minister hospodárstva	Úloha splnená.
Zo strany MH SR bola poskytovaná všestranná podpora realizácii projektu prepojenia plynovodu Kobryn – Veľké Kapušany s existujúcim tranzitným plynovodom cez územie Slovenskej republiky. 
Zmena priorít GAZPROM-u mala za následok zastavenie realizácie projektu.	
B.6.	Poskytovať všestrannú pomoc pri vypracovaní návrhu Dohody o zabezpečení jadrového, palivového cyklu ako protiúčet za dodávky tovarov do 30 % zo Slovenskej republiky do Ruskej federácie na dlhodobú perspektívu (do roku 2012)

T:trvale s polročným hodnotením

Z: minister hospodárstva	Úloha splnená.
Slovenské elektrárne, a.s. uzatvorili dňa 12.12.2003 kontrakt s TVEL, a.s. na dodávky jadrového paliva a stým spojených služieb na obdobie 2005 – 2010 v hodnote 62 – 63 mil. USD/ročne.
	
B.7.	Pokračovať v podpore spoločných projektov spolupráce v  oblasti priemyslu s prihliadnutím na finančné možnosti strán a posúdiť ich na zasadnutí Pracovnej skupiny pre spoluprácu v oblasti priemyslu 

T:do 30. novembra 2002 

Z: minister hospodárstva	Úloha splnená.
Obe strany poskytli administratívnu  podporu investičným projektom. 	
B.8.	Predložiť na rokovanie vlády materiál o príprave 11. zasadnutia MVK, ktoré  sa uskutoční v Bratislave v druhom štvrťroku 2003 a do mesiaca po jeho uskutočnení správu o výsledkoch rokovania 

T: mesiac pred začatím MVK a v texte

Z: minister hospodárstva	Úloha sa plní.
Pripravuje sa predloženie materiál na rokovanie vlády o príprave 11. zasadnutia MVK na január 2006. V súvislosti s pristúpením SR k EÚ a nevyhnutnosťou negociácie zmluvno-právnej základne bola k 1. máju 2004 vypovedaná medzivládna dohoda o obchodno-hospodárskej, vedecko-technickej a kultúrnej spolupráci medzi SR a RF. V tejto súvislosti bola pozastavená aj činnosť MVK. Nadväzne na novú dohodu z 25. februára 2005 sa 11. zasadnutie MVK uskutoční vo februári 2006.	
B.9.	Nariadiť Úradu pre investície a akvizície Ministerstva obrany SR, aby uskutočnil rokovania a  podpísal nevyhnutné zmluvné dokumenty na dodávku špeciálnej techniky v roku 2002

T:do 30. septembra 2002

Z: minister obrany	Úloha splnená.
Všetky relevantné dokumenty boli podpísané.
	
B.10.	Vypracovať a zaslať Výboru vojensko-technickej spolupráce Ruskej federácie objednávku na dodávku špeciálnej techniky pre  rok 2003 v súlade s Protokolom medzi vládou Slovenskej republiky a vládou Ruskej federácie o dodávkach produkcie vojenského určenia z prostriedkov zadlženosti Ruskej federácie voči Slovenskej republike v rokoch 2003 – 2006

T:do 30. septembra 2002 

Z: minister obrany	Úloha splnená.
V zmysle znenia úlohy bola objednávka zaslaná Výboru vojensko-technickej spolupráce Ruskej federácie.	
B.11.	V spolupráci s  ruskou stranou pripraviť na  podpísanie návrh Dohody medzi vládou Slovenskej republiky a vládou Ruskej federácie o spolupráci a vzájomnej pomoci v oblasti boja proti nezákonným finančným operáciám a finančným operáciám, ktoré sú spájané s legalizáciou príjmov získaných nezákonným spôsobom (pranie špinavých peňazí)

T: po ukončení expertných rokovaní s kontrolným  termínom 31. decembra 2002  

Z: minister vnútra	Úloha splnená.
Ministerstvo vnútra SR zaslalo v júni 2001 návrh tejto dohody námestníkovi ministra financií Ruskej federácie p. S. I. Kolotuchinovi a v septembri 2001 na ZÚ Ruskej federácie v Bratislave. 	
B.12.	V spolupráci s ruskou stranou pripraviť na podpísanie návrh Dohody medzi vládou Slovenskej republiky a vládou Ruskej federácie o readmisii

T: po ukončení expertných rokovaní s kontrolným  termínom 31. decembra 2002  

Z: minister vnútra	Úloha nesplnená.
Vzhľadom na to, že sa pripravuje dohoda o readmisii na pôde EÚ s Ruskou federáciou, slovenská strana nepredpokladá uzavretie bilaterálnej readmisnej dohody.	
B.13.	V spolupráci s ruskou stranou pripraviť na  podpísanie návrh Dohody o medzinárodnej automobilovej doprave

T:po ukončení expertných rokovaní s kontrolným termínom 31. decembra 2002 

Z: minister dopravy, pôšt a telekomunikácií	Úloha splnená.
Dohoda podpísaná dňa 8. apríla 2003
	
B.14.	Preskúmať možnosť spoločného využívania s ruskou stranou prekladacej kapacity v slovenských prístavoch Komárno a Bratislava na prepravu nákladov z rieky Don na Dunaj s poskytnutím režimu najvyšších výhod na obojstrannom princípe a výsledok oznámiť ruskej strane

T:do 30. novembra 2002 

Z: minister dopravy, pôšt a telekomunikácií	Úloha splnená čiastočne.
Slovenská strana neobdržala od ruskej strany podrobnejšiu špecifikáciu projektu.
	
B.15.	Vypracovať, odsúhlasiť s ruskou stranou a pripraviť na podpísanie návrh programu vedecko-technickej spolupráce na roky 2002 – 2004 

T:do 31. decembra 2002

Z: minister školstva
	Úloha splnená čiastočne.
Slovenská strana odoslala návrhy ruskej strane. Z dôvodu administratívnej reformy v RF boli kompetencie presunuté na iný rezort. Po ukončení reformy sa plánuje navrhnutie nového projektu spolupráce. 	
B.16.	Pokračovať v  spolupráci pri budovaní Medzinárodného laserového centra v Bratislave, rozvíjať spoluprácu v rámci organizovania vedeckých výskumov a prípravy vysokokvalifikovaných špecialistov v oblasti laserovej fyziky, kvantovej elektroniky a laserových technológií v súlade s doteraz schválenými uzneseniami vlády Slovenskej republiky

T:trvale s polročným hodnotením

Z: minister školstva	Úloha splnená. 
Finančné prostriedky boli vyčerpané v plnej výške. Časť technológie bola dovezená do SR. MLC plánuje pokračovať v spolupráci.
	
B.17.	V rámci projektu Trvale udržateľný rozvoj, prerokovanému Pracovnou skupinou pre vedecko-technickú spoluprácu, v súčinnosti s Úradom pre normalizáciu, metrológiu a skúšobníctvo SR a ďalšími zainteresovanými ústrednými orgánmi štátnej správy, uložiť príslušným organizáciám  rozpracovanie návrhov na jeho realizáciu 
T:do 30. septembra  2002

Z: minister školstva	Úloha sa plní.
V rámci  5. zasadania ZPK vlády Moskva a MH SR bola dohodnutá vedecko-technická spolupráca zameraná na rozšírenie možností Cyklotrónového centra  SR na oblasť liečby onkologických ochorení na báze protónových urýchľovačov (bod  4.3 Protokolu). V rámci 10. zasadania ZPK vlády Spb. a MH SR bola dohodnutá spolupráca v oblasti využitia elektrónového urýchľovača  Cyklotrónového centra SR, pre metrológiu nových smerov a pre priemysel.	
B.18.	Pripraviť podklady na dodanie vedecko-technickej literatúry z prostriedkov zadlženosti Ruskej federácie voči Slovenskej republike v prospech rozpočtovej kapitoly Ministerstva školstva SR, v súlade s čl. 4 Zásad vlády SR pre postupy pri správe a vysporiadaní pohľadávok SR v zahraničí, schválených uznesením vlády SR č. 519 zo 6. júla 2000

T:do 30. septembra 2002
Z: minister školstva	Úloha bola  splnená.
V decembri 2005 boli dodané dve dodávky literatúry. Posledná dodávka sa plánuje v januári 2006.	
B.19.	Poskytovať pomoc organizáciám, ktoré uskutočňujú kultúrne styky, pri rozširovaní kultúrnych aktivít a spolupráce s ruskou stranou, za koordinácie a finančnej podpory ministerstva 

T:trvale s polročným hodnotením 

Z: minister kultúry	Úloha splnená.
Ministerstvo kultúry SR oslovilo Ministerstvo financií SR so žiadosťou o vyčlenenie finančných prostriedkov z deblokácií. Z dôvodu nedostatku financií bol projekt zastavený.	
B.20.	V spolupráci s ruskou stranou preskúmať a navrhnúť projekty z oblasti kultúry 

T:do 30. septembra 2002

Z: minister kultúry	Úloha sa plní. 
Ministerstvo kultúry SR je v kontakte s Ministerstvom kultúry RF a v polročných intervaloch posudzuje spoločné projekty. 	
B.21.	Pripraviť návrh Pracovného programu vedecko-technickej spolupráce v  oblasti agropriemyselného komplexu na roky 2003 – 2005

T:do 31. decembra 2002  

Z: minister pôdohospodárstva	Úloha nesplnená.
Úloha nebola splnená, nakoľko aj po niekoľkých výzvach slovenskej strany ruské ministerstvo nereagovalo. Na základe toho navrhujeme úlohu zrušiť.	
B.22.	Dopracovať projekty na výstavbu závodov na výrobu minerálnej vaty a  tehelní a predložiť  kompletnú projekčnú dokumentáciu ruskej strane 

do 30. novembra 2002 

Z: minister výstavby a regionálneho rozvoja 	Úloha splnená.
MVRR SR po dopracovaní projektov na výrobu 30 mil. kusov keramickej tehly a dodavok technologických liniek na výrobu efektívnych  tepelnoizolačných materiálov na baze minerálnej vaty s produkciou 100 tisíc kubických metrov ročne odoslalo tieto projekty podpredsedníčke Štátneho výboru pre stavebníctvo a bytovo- komunálny komplex pani Larise Barinovej v piatich exemplároch diplomatickou poštou. Osobitne bol tento projekt odoslaný 1. námestníkovi ministra výstavby a architektúry S.  J. Diribovskemu v republike Sacha-Jakutia.	
B.23.	Vypracovať a podpísať príslušný doplnok ku kontraktu č.85-015/70500 z 11. mája 1999 s cieľom upresnenia textu kontraktu, ako aj  harmonogramu plnenia a financovania prác výstavby Cyklotrónového centra SR v súlade s doteraz schválenými uzneseniami vlády SR

T:do 30. septembra 2002

Z: predseda ÚNMS	Úloha splnená.
Dodatok č.5 ku Kontraktu č.85-015/70500 z 11. mája 1999 bol podpísaný
dňa 28.3.2002. Umožnil rozdeliť výstavbu  CC SR na 5 funkčných častí, z ktorých 3 sú dnes už zrealizované a odovzdané do prevádzky. Zvyšné dve časti (pavilón „J“  s cyklotrónom DC-72 a elektrónový urýchľovač) sú vo vysokom štádiu ich rozpracovanosti.	
B.24.	Uskutočniť výber štyroch slovenských špecialistov z akreditovaných slovenských skúšobní s cieľom ich prípravy na funkciu Expert v systéme GOST R v Gosstandarte Ruskej federácie

T:do 30. septembra 2002 

Z: predseda ÚNMS	Úloha splnená.
Výber expertov bol urobený z akreditovaných slovenských skúšobní
 TSÚ Piešťany, EVPÚ Nová Dubnica  a ďalších.		
C.1.	Urýchliť proces podpísania príslušných zmluvných dokumentov medzi Vnešekonombankou Moskva, Československou obchodnou bankou, a. s. Praha a Národnou bankou Slovenska o prevode účtov zadlženosti Ruskej federácie voči Slovenskej republike z Československej obchodnej banky, a. s. Praha do Národnej banky Slovenska

do 31. decembra 2002 

Z:guvernér Národnej banky Slovenska	Úloha splnená. 
Zmluvné dokumenty boli podpísané v Prahe 17. júla 2003.	

Návrh
Príloha k protokolu zo zasadnutia
Medzivládnej komisie 
pre hospodársku a vedecko-technickú
 spoluprácu 
medzi Slovenskou republikou
a Ruskou federáciou
zo ....................................... 2005
Stanovy
Medzivládnej komisie pre hospodársku a vedecko-technickú spoluprácu 
medzi Slovenskou republikou a Ruskou federáciou  
Medzivládna komisia pre hospodársku a vedecko-technickú spoluprácu medzi Slovenskou republikou a Ruskou federáciou  vytvorená v súlade s článkom 5 Dohody medzi vládou Slovenskej republiky a  vládou Ruskej federácie o hospodárskej a vedecko-technickej spolupráci z 25. februára 2005 ustanovuje nasledujúce:
Článok 1
Hlavnými úlohami Medzivládnej komisie pre hospodársku a vedecko-technickú spoluprácu medzi Slovenskou republikou a Ruskou federáciou (ďalej len „komisia“) sú:
vypracúvanie návrhov a rozhodnutí zameraných na plnenie  medzinárodných zmlúv uzatvorených medzi obidvoma stranami v oblasti hospodárskej spolupráce, 
•	príprava návrhov na ďalšie prehlbovanie hospodárskej a investičnej spolupráce,
•	iniciovanie opatrení napomáhajúcich vyvážený rozvoj bilaterálnych hospodárskych stykov,
•	definovanie oblastí s prioritným významom pre každú z oboch krajín, v ktorých sa rozširovanie spolupráce považuje za zvlášť účelné,
•	príprava návrhov na rozširovanie zmluvnej a právnej bázy vzájomných stykov v medziach určených medzinárodnými záväzkami oboch štátov a ich vnútornou legislatívou,
•	vypracúvanie návrhov zameraných na odstraňovanie prekážok vo vzájomnej hospodárskej spolupráci,
•	príprava návrhov na rozvoj spolupráce vo finančnej sfére a v oblasti vedecko-technickej spolupráce,
•	podpora vytvárania priaznivých podmienok na aktivizáciu priamych stykov medzi regiónmi Slovenskej republiky a Ruskej federácie  , 
•	prerokúvanie sporných otázok týkajúcich sa aplikácie alebo výkladu ustanovení Dohody medzi vládou Slovenskej republiky a vládou Ruskej federácie o hospodárskej a vedecko-technickej spolupráci z 25. februára 2005,
•	prerokúvanie priebehu plnenia rozhodnutí a návrhov, ktoré prijala komisia na svojich zasadnutiach,
•	výmena informácií o hospodárskej situácii, vykonávaných reformách, o stave a tendenciách vo svetovej ekonomike,
•	iné aktuálne otázky hospodárskej spolupráce.
Článok 2
Komisia sa skladá zo slovenskej a z ruskej časti, ktoré sa vytvárajú na paritných princípoch a na čele ktorých sú predsedovia národných častí. Predsedovia národných častí sa menujú v súlade s postupom zaužívaným v každej z krajín. Každý predseda menuje svojho zástupcu a zodpovedného tajomníka. 
Zasadnutia komisie sa budú konať podľa potreby, avšak minimálne raz do roka, striedavo v Slovenskej republike a v Ruskej federácii. Zasadnutie vedie predseda tej časti komisie, v ktorej krajine sa koná zasadnutie komisie, alebo na základe rozhodnutia predsedov zasadnutia vedú ich zástupcovia. 
Predsedovia oboch častí komisie sa dohodnú o zvolaní ďalšieho zasadnutia a o jeho programe diplomatickou cestou najneskôr 30 dní pred dňom zvolania zasadnutia. Na zasadnutí sa prerokúvajú otázky zahrnuté do programu, ako aj otázky, ktoré sa na základe spoločného súhlasu predsedov doplnia do programu na začiatku daného zasadnutia. 
Hociktorá z častí komisie môže na zasadnutie prizývať taký počet poradcov a expertov, aký potrebuje.
Na návrh jednej zo strán sa môžu zvolávať zvláštne mimoriadne zasadnutia komisie. 
Komisia raz ročne hodnotí výsledky činnosti zmiešaných komisií vytváraných v súlade s dohodami medzi Ministerstvom hospodárstva Slovenskej republiky a administratívami subjektov Ruskej federácie a zabezpečujúcich spoluprácu na úrovni regiónov Slovenskej republiky a Ruskej federácie. 
Financovanie nákladov súvisiacich s konaním zasadnutí komisie a jej pracovných orgánov sa uskutočňuje postupom, ktorý určuje vláda prijímajúcej strany.
Náklady súvisiace so zahraničnými cestami členov a expertov národných častí komisie sa hradia z prostriedkov vysielajúcich organizácií.
Článok 3
 Dohody dosiahnuté v rámci činnosti komisie sa uvedú v  protokole alebo v memorande a začínajú platiť od dňa, keď ho strany podpíšu. 
	Protokoly zo zasadnutia komisie sa píšu v slovenčine a v ruštine, pričom obidva texty majú rovnakú platnosť. 
	Rozhodnutia a návrhy prijaté v rámci komisie, ktoré sa podľa oznámenia jednej z častí komisie musia následne odsúhlasiť kompetentnými orgánmi, začínajú platiť od dňa oznámenia patričnej časti komisie o ich odsúhlasení. 

Článok 4
Zodpovední tajomníci zabezpečujú organizáciu činnosti patričnej časti komisie, prípravu materiálov na zasadnutia komisie a na stretnutia predsedov národných častí komisie, vykonávajú kontrolu plnenia dohôd dosiahnutých v rámci komisie a plnia tiež iné úlohy organizačného rázu súvisiace s činnosťou komisie.
Článok 5

V rámci komisie sú vytvorené a pracujú:
Pracovné skupiny pre...............................(Poznámka: zoznam pracovných skupín určia predsedovia slovenskej a ruskej časti komisie).
Na plnenie svojich úloh komisia môže vytvárať aj iné pracovné skupiny pre konkrétne smery spolupráce. 
Pracovné skupiny organizujú svoju činnosť samostatne a o jej výsledkoch informujú komisiu; v období medzi zasadnutiami informujú tajomníkov národných častí komisie.
Na základe rozhodnutia komisie jej národné sekretariáty určujú súčinnosť s inými pracovnými orgánmi, ktoré pracujú a vytvárajú sa v rámci bilaterálnych medzivládnych a medzirezortných dohôd.
Článok 6
Tieto stanovy sú vypracované v dvoch exemplároch, každý v slovenčine a v ruštine, pričom obidve znenia majú rovnakú platnosť.
Tieto stanovy sa prijali ...................................... 2005 na zasadnutí Medzivládnej komisie pre hospodársku a vedecko-technickú spoluprácu medzi Slovenskou republikou a Ruskou federáciou.

predseda slovenskej časti
Medzivládnej komisie pre hospodársku a vedecko-technickú spoluprácu 
medzi Slovenskou republikou a Ruskou federáciou		predseda ruskej časti
Medzivládnej komisie pre hospodársku a vedecko-technickú spoluprácu 
medzi Slovenskou republikou a Ruskou federáciou